L 180/18 Službeni list Europske unije 20.6.2014. PROVEDBENA ODLUKA KOMISIJE od 11. lipnja 2014. o određivanju godišnje raspodjele, za svaku državu članicu, globalnih resursa Europskog fonda za pomorstvo i ribarstvo raspoloživih u okviru podijeljenog upravljanja za razdoblje od 2014. do 2020. (priopćeno pod brojem dokumenta C(2014) 3781) (2014/372/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 508/2014 Europskog parlamenta i Vijeća od 15. svibnja 2014. o Europskom fondu za pomorstvo i ribarstvo i stavljanju izvan snage uredbi Vijeća (EZ) br. 2328/2003, (EZ) br. 861/2006, (EZ) br. 1198/2006 i (EZ) br. 791/2007 te Uredbe (EU) br. 1255/2011 Europskog parlamenta i Vijeća ('), a posebno njezin članak 16. stavak 2., budući da: (1) — Na temelju članka 13. stavka 1. Uredbe (EU) br. 508/2014 sredstva raspoloživa za obveze iz Europskog fonda za pomorstvo i ribarstvo (,EFPR") za razdoblje od 2014. do 2020. u okviru podijeljenog upravljanja iznose 5 749 331 600 EUR u tekućim cijenama, u skladu s godišnjom raspodjelom određenom iz Priloga II. toj Uredbi. (2) — Na temelju članka 16. stavka 2. Uredbe (EU) br. 508/2014 potrebno je utvrditi godišnju raspodjelu, za svaku državu članicu, globalnih resursa dodijeljenih u okviru EFPR-a u okviru podijeljenog upravljanja, DONIJELA JE OVU ODLUKU: Članak 1. Godišnja raspodjela, za svaku državu članicu, globalnih resursa raspoloživih iz EFPR-a za razdoblje od 2014. do 2020. u okviru podijeljenog upravljanja određuje se u Prilogu. Članak 2. Ova je Odluka upućena državama članicama. Sastavljeno u Bruxellesu, 11. lipnja 2014. Za Komisiju Maria DAMANAKI Članica Komisije () SLL 149, 20.5.2014., str. 1.